Vsebina

# XMATCH

Išče vrednost v enodimenzionalnem polju ter vrne relativni položaj najdenega elementa.

Funkcija XMATCH je zmogljivejša od funkcije MATCH, saj omogoča različne načine iskanja.

### Skladnja

XMATCH(iskalni_pogoj; polje [; vrsta_ujemanja [; način_iskanja ] ] )

Iskalni_pogoj: vrednost poljubne vrste, ki jo iščemo v polju.

Iskalno_polje: sklic na polje ali obseg podatkov za iskanje.

Način_ujemanja: (neobvezno) določa vrsto ujemanja. Možne vrednosti so:

- 0: natanko ujemanje (privzeto). Če vrednost iskalni_pogoj ni najdena, vrne napako #N/A.

- -1: preizkusi natanko ujemanje. Če vrednost iskalni_pogoj ni najdena, vrne naslednji manjši element.

- 1: preizkusi natanko ujemanje. Če vrednost iskalni_pogoj ni najdena, vrne naslednji večji element.

- 2: ujemanje z nadomestnim znakom, pri čemer imajo znaki *, ?, in ~ posebni pomen.

- 3: zadetek regularnega izraza.

Način_iskanja: (neobvezno) določite način iskanja, ki naj bo uporabljen.

- 1: vrne prvo pojavitev od prvega elementa iskalnega_polja naprej (privzeta vrednost).

- -1: obratno iskanje, ki začne z zadnjim elementom iskalnega_polja.

- 2: binarno iskanje, ki se zanaša na to, da je iskalno_polje razvrščeno v naraščajočem zaporedju. Če ni razvrščeno, bodo vrnjeni neveljavni rezultati.

- -2: binarno iskanje, ki se zanaša na to, da je iskalno_polje razvrščeno v padajočem zaporedju. Če ni razvrščeno, bodo vrnjeni neveljavni rezultati.

Vrednosti način_ujemanja 2 in 3 ni možno kombinirati z binarnim oz. dvojiškim iskanjem (vrednosti način_iskanja 2 in -2).

Neobvezne argumente lahko izpustite. Če ga vključite, morajo biti prisotna vsa predhodna ločila.

### Primeri

Recimo, da smo izdelali manjšo tabelo zbirke podatkov, ki obsega celice A1:DO4 in vsebuje osnovne podatke o 118 kemijskih elementov. Prvi stolpec vsebuje naslove vrstic »Element«, »Simbol«, »Atomsko število« in »Relativna atomska teža«. Naslednji stolpci vsebujejo relevantne podatke za vsakega od elementov, razvrščenih od leve proti desni z naraščajočim atomskim številom. Primer: celice B1:B4 vsebujejo vrednosti »Vodik«, »H«, »1« in »1,008«, medtem ko celice DO1:DO4 vsebujejo »Oganeson«, »Og«, »118« in »294«.

| A | B | C | D | ... | DO
--- | --- | --- | --- | --- | --- | ---
1 | Element | Vodik | Helij | Litij | ... | Oganeson
2 | Simbol | H | He | Li | ... | Og
3 | Atomsko število | 1 | 2 | 3 | ... | 118
4 | Relativna atomska teža | 1.008 | 4.0026 | 6.94 | ... | 294

=XMATCH("Atomsko število"; A1:A4) vrne 3, tretjo vrstico polja A1:A4.

=XMATCH("Li"; A2:DO2) vrne 4, četrti stolpec polja oz. obsega A2:DO2.

#### Tehnični podatki

Ta funkcija je na voljo od LibreOffice 24.8.

Ta funkcija NI del standarda Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Imenski prostor je

COM.MICROSOFT.XMATCH

Podobne teme

XLOOKUP

Stran wiki o funkciji XMATCH (v angl.).